V Y H O D N O T E N I E
VÝSLEDKOV SKRÁTENÉHO MEDZIREZORTNÉHO PRIPOMIENKOVÉHO KO-NANIA K NÁVRHU NA VYSLOVENIE  SÚHLASU  S  PLATOBNOU DOHODOU MEDZI VLÁDOU ČESKEJ A SLOVENSKEJ FEDERATÍVNEJ REPUBLIKY A ZVÄZOVOU VÝKONNOU RADOU SKUPŠTINY SOCIALISTICKEJ FEDE-RATÍVNEJ REPUBLIKY JUHOSLÁVIE, PODPÍSANOU V BELEHRADE DŇA         8. FEBRUÁRA 1991 A S POSTUPOM MINISTERSTVA FINANCIÍ SLOVENSKEJ              REPUBLIKY PRI VYSPORIADANÍ  POHĽADÁVOK  SLOVENSKEJ   REPUBLIKY VOČI NÁSTUPNÍCKYM ŠTÁTOM PO BÝVALEJ  SOCIALISTICKEJ FEDERATÍV-
           NEJ  REPUBLIKE  JUHOSLÁVIE
____________________________________________________________________________

Na základe schválenia iniciatívneho návrhu Oddelenia správy a vymáhania zahraničných poh-ľadávok štátu Ministerstva financií Slovenskej republiky, ktorý sa týka zabezpečenia platnosti Platobnej dohody zo dňa 8. februára 1991 a spôsobu vysporiadania podielu Slovenskej repub-liky na pohľadávkach po bývalej Českej a Slovenskej Federatívnej Republike voči nástup-níckym štátom po bývalej Socialistickej Federatívnej Republike Juhoslávie, Poradným orgá-nom ministerky financií SR pre riešenie finančných otázok, vyplývajúcich z medzivládnych úverových, clearingových, barterových a iných dohôd, boli v rámci skráteného medzirezort-ného pripomienkového konania vyžiadané odborné stanoviská Ministerstva zahraničných vecí Slovenskej republiky, Ministerstva hospodárstva Slovenskej republiky, Úradu vlády SR a Ná-rodnej banky Slovenska k pripravenému „Návrhu na vyslovenie súhlasu s Platobnou dohodou medzi vládou Českej a Slovenskej Federatívnej Republiky a Zväzovou výkonnou radou Skupštiny Socialistickej Federatívnej Republiky Juhoslávie, podpísanou v Belehrade dňa       8. februára 1991 a s postupom Ministerstva financií Slovenskej republiky pri vysporiadaní podielu Slovenskej republiky na pohľadávkach po bývalej Českej a Slovenskej Federatívnej Republike voči nástupníckym štátom po bývalej Socialistickej Federatívnej Republike Juhoslávie“. 

K predmetnému materiálu, ktorý sa v súlade s plánom úloh Ministerstva financií Slovenskej republiky predkladá na prerokovanie a schválenie vláde SR, zaslali v rámci skráteného medzi-rezortného pripomienkového konania svoje stanoviská všetky oslovené subjekty. Ich pripo-mienky boli predovšetkým formálneho charakteru so zameraním sa na precizovanie textu ná-vrhov nót, ktoré tvoria súčasť materiálu. Podrobné výsledky skráteného medzirezortného pri-pomienkového konania uvádzame v nasledujúcej časti: 

Ministerstvo zahraničných vecí Slovenskej republiky   -   8  formálnych  pripomienok  

1.	Na košieľke materiálu v časti „Materiál obsahuje“ v bode 4 sa nachádza chyba – preklep.

A k c e p t u j e    s a .

2.	Formuláciu „vo vzťahu Slovenská republika a Juhoslovanská ....“, nachádzajúcu sa na košieľke materiálu v časti „Materiál obsahuje“ v bode 4 je potrebné upraviť takto: „vo vzťahu medzi Slovenskou republikou a Juhoslovanskou ....“; v zmysle uvedeného je potrebné upraviť celý materiál.

A k c e p t u j e    s a .

3.	Na košieľke materiálu v časti „Materiál obsahuje“ v bode 6 je potrebné vypustiť výraz „vlády SR“; v zmysle uvedeného je potrebné upraviť celý materiál.

A k c e p t u j e    s a .

4.	Navrhujeme vypustiť termíny, uvedené v návrhu uznesenia vlády v časti B.

A k c e p t u j e    s a .

5.	V návrhu nóty, týkajúcej sa platnosti a vykonávania Platobnej dohody vo vzťahu medzi Slovenskou republikou a Juhoslovanskou zväzovou republikou, navrhujeme v 2. odst. za-meniť slová „je v súlade s článkom 5“ za slová „je podľa článku 5“.

A k c e p t u j e    s a .

6.	V návrhu nóty, týkajúcej sa platnosti a vykonávania Platobnej dohody vo vzťahu medzi Slovenskou republikou a Juhoslovanskou zväzovou republikou, navrhujeme v 3. odst. za-meniť slová „v našich vzájomných vzťahoch“ za slová „vo vzájomných vzťahoch medzi Slovenskou republikou a Juhoslovanskou zväzovou republikou“.

A k c e p t u j e    s a .
         
7.	V návrhu nóty, týkajúcej sa platnosti a vykonávania Platobnej dohody vo vzťahu medzi Slovenskou republikou a Juhoslovanskou zväzovou republikou, je potrebné adresu Veľvyslanectva JZR uviesť na prvú stranu vľavo dole a taktiež uviesť len: 
      „Veľvyslanectvo Juhoslovanskej zväzovej republiky 
      Bratislava“.
Tak isto je potrebné urobiť aj v návrhu nóty, týkajúcej sa ďalšieho postupu pri vysporiadaní pohľadávok Slovenskej republiky voči nástupníckym štátom po bývalej Socialistickej Federatívnej Republike Juhoslávie.

A k c e p t u j e    s a .

8.	V návrhu nóty, týkajúcej sa ďalšieho postupu pri vysporiadaní pohľadávok Slovenskej republiky voči nástupníckym štátom po bývalej Socialistickej Federatívnej Republike Juhoslávie, je potrebné v 1. odst. zameniť výraz „menom“ za výraz „v mene“.

A k c e p t u j e    s a .

Ministerstvo hospodárstva Slovenskej republiky   -   b e z    p r i p o m i e n o k 

Úrad vlády SR   -   b e z    p r i p o m i e n o k

Národná banka Slovenska   -   1  vecná  pripomienka

1.	Návrh uznesenia vlády SR odporúčam upraviť nasledovným spôsobom:
-    vypustiť „ N a    v e d o m i e :  guvernér Národnej banky Slovenska “
-	doplniť:

C.	  o d p o r ú č a 
guvernérovi Národnej banky Slovenska

zabezpečiť bankovo-technické služby spojené s vysporiadaním podielu Slo-venskej republiky na pohľadávkach po bývalej Českej a Slovenskej Fede-ratívnej Republike voči nástupníckym štátom po bývalej Socialistickej Federa-tívnej Republike Juhoslávie, vzniknutých z titulu predbežného vykonávania Platobnej dohody

N e a k c e p t u j e    s a .  

Zdôvodnenie: Ministerstvo financií Slovenskej republiky vo svojom návrhu uznesenia vlády SR vychádzalo zo skutočnosti, že bez akýchkoľvek odporúčaní je pot-rebné dať guvernérovi Národnej banky Slovenska na vedomie pripravo-vané nadobudnutie platnosti Platobnej dohody zo dňa 8. februára 1991, nakoľko po nadobudnutí platnosti predmetnej Platobnej dohody by Národ-ná banka Slovenska mala  zabezpečiť vykonanie príslušných krokov, vedú-cich k uzavretiu medzibankovej zmluvy s Národnou bankou Juhoslávie v Belehrade o vykonávaní platobného styku medzi Slovenskou republikou a Juhoslovanskou zväzovou republikou. 
Odporúčanie Národnej banky Slovenska vypustiť z pôvodného návrhu uz-nesenia vlády SR formuláciu „ N a    v e d o m i e :  guvernér Národnej banky Slovenska “ a zároveň tento návrh doplniť vyššie uvedeným spôso-bom je protirečivé, nakoľko - v súlade s metodickou inštrukciou platných Základných predpisov upravujúcich uzavieranie a vykonávanie medziná-rodných zmlúv, sa prípadné odporúčania guvernérovi Národnej banky Slo-venska, ktorý je členom vlády SR, dávajú ako dotknutému na vedomie. 
K obsahu odporúčaného doplnenia pôvodného uznesenia vlády SR uvádza-me, že zabezpečovanie bankovo-technických služieb, spojených s vysporia-daním podielu Slovenskej republiky na zahraničných pohľadávkach po bývalej Českej a Slovenskej Federatívnej Republike, je dostatočne ošetrené v uznesení vlády SR č. 680/2000-Tajné zo dňa 23. augusta 2000, v ktorom sa guvernérovi Národnej banky Slovenska odporúča v spolupráci s minis-terkou financií SR a ministrom zahraničných vecí SR zefektívniť činnosť Národnej banky Slovenska formou rokovaní s bankami dlžníckych a veri-teľských krajín za účelom urýchleného vytvorenia zmluvných podmienok pre bankovo - technické zabezpečovanie agendy civilných a špeciálnych pohľadávok a záväzkov Slovenskej republiky Národnou bankou Slovenska vo vzťahu k zahraničiu.

Na základe akceptovania vyššie uvedeného zdôvodnenia Ministerstva financií Slovenskej republiky Národnou bankou Slovenska, ktoré bolo predmetom spoločného rokovania zainteresovaných strán dňa 11. júna 2001, Národná banka Slovenska od svojich odporúčaní upustila.